CELEX: 32021D1792
Language: ro
Date: 2021-10-11 00:00:00
Title: Decizia (PESC) 2021/1792 a Consiliului din 11 octombrie 2021 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

11.10.2021   
               
               
                  RO
               
               
                  Jurnalul Oficial al Uniunii Europene
               
               
                  LI 359/6
               
            
         DECIZIA (PESC) 2021/1792 A CONSILIULUI
         din 11 octombrie 2021
         de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 17 martie 2014, Consiliul a adoptat Decizia 2014/145/PESC (1).
                  
               
                     (2)
                  
                  
                     Uniunea Europeană nu recunoaște anexarea ilegală a Crimeei și a Sevastopolului de către Federația Rusă.
                  
               
                     (3)
                  
                  
                     De la anexarea ilegală a Republicii Autonome Crimeea și a orașului Sevastopol, Federația Rusă a depus eforturi continue pentru a subordona teritoriile ocupate guvernării sale. În special, Federația Rusă își utilizează puterea judiciară pentru a persecuta persoanele care se opun anexării ilegale a Crimeei și a Sevastopolului.
                  
               
                     (4)
                  
                  
                     Mai mulți judecători, procurori și ofițeri de securitate răspund de asigurarea respectării dreptului rus în teritoriile ocupate ilegal, Crimeea și Sevastopol. Respectivele persoane au adoptat decizii părtinitoare în cadrul mai multor proceduri penale motivate politic sau au urmărit penal activiști pro-ucraineni sau au intensificat campania de opresiune împotriva persoanelor care se opun anexării ilegale.
                  
               
                     (5)
                  
                  
                     Consiliul consideră că opt persoane fizice ar trebui adăugate pe lista persoanelor, entităților și organismelor cărora li se aplică măsuri restrictive care figurează în anexa la Decizia 2014/145/PESC, ca urmare a rolului lor în subminarea sau amenințarea integrității teritoriale, a suveranității și a independenței Ucrainei.
                  
               
                     (6)
                  
                  
                     Prin urmare, anexa la Decizia 2014/145/PESC ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            Persoanele enumerate în anexa la prezenta decizie se adaugă pe lista care figurează în anexa la Decizia 2014/145/PESC.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Luxemburg, 11 octombrie 2021.
            
               
                  Pentru Consiliu
               
               
                  Președintele
               
               J. PODGORŠEK
            
         
         
            (1)  Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 78, 17.3.2014, p. 16).
      
      
         
            ANEXĂ
            Următoarele persoane se adaugă pe lista persoanelor, entităților și organismelor care figurează în anexa la Decizia 2014/145/PESC:
            
               
                            
                        
                        
                           Nume
                        
                        
                           Date de identificare
                        
                        
                           Motive
                        
                        
                           Data includerii pe listă
                        
                     
                           „193.
                        
                        
                           Mikhail Nikolaevich BELOUSOV
                           (Михаил Николаевич Белоусов)
                        
                        
                           Sexul: masculin
                           Data nașterii: 26.11.1964
                           Locul nașterii: Rusia
                           Cetățenie: ucraineană, rusă (Uniunea nu recunoaște pașapoartele eliberate de Federația Rusă în Crimeea)
                           Adresă: 117 Balaklavs’ka St, App. 48, Simferopol, Crimeea, Ucraina
                        
                        
                           Judecător la Tribunalul districtual Kievskiy din Simferopol.
                           A pronunțat mai multe hotărâri părtinitoare în cauze motivate politic împotriva opozanților anexării ilegale a Crimeei și Sevastopolului. Acesta a sprijinit astfel în mod activ acțiuni și a pus în aplicare politici care subminează sau amenință integritatea teritorială, suveranitatea și independența Ucrainei.
                        
                        
                           11.10.2021
                        
                     
                           194.
                        
                        
                           Andrey Nikolaevich DOLGOPOLOV
                           (Андрей Николаевич Долгополов)
                        
                        
                           Sexul: masculin
                           Data nașterii: 15.2.1959
                           Locul nașterii: Kârgâzstan
                           Cetățenie: ucraineană, rusă (Uniunea nu recunoaște pașapoartele eliberate de Federația Rusă în Crimeea)
                           Adresă: 82 Peremohy Ave, App. 343, Simferopol, Crimeea, Ucraina
                        
                        
                           Președintele Tribunalului districtual Kievskiy din Simferopol.
                           A pronunțat mai multe hotărâri părtinitoare în cauze motivate politic împotriva opozanților anexării ilegale a Crimeei și Sevastopolului. Acesta a sprijinit astfel în mod activ acțiuni și a pus în aplicare politici care subminează sau amenință integritatea teritorială, suveranitatea și independența Ucrainei.
                        
                        
                           11.10.2021
                        
                     
                           195.
                        
                        
                           Yevgeniy Sergeevich KOLPIKOV
                           (Евгений Сергеевич КОЛПИКОВ)
                        
                        
                           Sexul: masculin
                           Data nașterii: 6.5.1974
                           Locul nașterii: Beryozovskaya, districtul Danilovsky, regiunea Volgograd, Rusia
                           Cetățenie: rusă
                           Adresă: Parchetul militar al Districtului militar sudic al Federației Ruse Pushkinskaya Ulitsa, 72А, Rostov, Rostov Oblast, Rusia, 344022
                           Tel. (+ 7) 8863263-04-67, (+ 7) 8863282-79-68
                        
                        
                           Procuror al Parchetului militar al Districtului militar sudic al Federației Ruse la Rostov-pe-Don.
                           A urmărit în justiție activiști pro-ucraineni persecutați pentru că s-au opus anexării peninsulei Crimeea de către Federația Rusă. A inițiat proceduri la o instanță din Federația Rusă împotriva cetățenilor ucraineni transferați forțat din peninsula Crimeea aflată sub ocupație.. Acesta a sprijinit astfel în mod activ acțiuni și a pus în aplicare politici care subminează sau amenință integritatea teritorială, suveranitatea și independența Ucrainei.
                        
                        
                           11.10.2021
                        
                     
                           196.
                        
                        
                           Magomed Farmanovich MAGOMEDOV
                           (Магомед Фарманович Магомедов)
                        
                        
                           Sexul: masculin
                           Data nașterii: 5.2.1981
                        
                        
                           Anchetator pentru cazuri speciale în cadrul Departamentului de investigații nr. 1, Direcția de investigare a cazurilor deosebit de importante din cadrul Departamentului principal de anchetă al Comisiei de anchetă a Rusiei pentru Republica Crimeea și orașul Sevastopol.
                           A fost implicat în anchetele penale motivate politic împotriva liderilor Mejlisului poporului tătar din Crimeea, urmăriți penal pentru opoziția lor activă față de anexarea ilegală a peninsulei Crimeea. Acesta a sprijinit astfel în mod activ acțiuni și a pus în aplicare politici care subminează sau amenință integritatea teritorială, suveranitatea și independența Ucrainei.
                        
                        
                           11.10.2021
                        
                     
                           197.
                        
                        
                           Leonid Vladimirovich MIKHAILIUK
                           (Леонид Владимирович МИХАЙЛЮК)
                        
                        
                           Sexul: masculin
                           Data nașterii: 1.1.1970 sau 8.7.1963
                           Cetățenie: rusă
                           Adresa (locul de muncă): 295034, Simferopol, 13 I. Franko blvd., Crimeea, Ucraina
                        
                        
                           Șeful Serviciului Federal de Securitate (FSB) în Crimeea și Sevastopol și al Comitetului regional de combatere a terorismului.
                           A condus forțele FSB, care au intensificat campania de opresiune împotriva persoanelor care se opun ocupației ilegale a peninsulei Crimeea de către Federația Rusă. Unii dintre activiștii pro-ucraineni arestați de unitățile FSB aflate sub comanda sa au fost transferați forțat la Krasnodar și Rostov-pe-Don în Rusia. Acesta a sprijinit astfel în mod activ acțiuni și a pus în aplicare politici care subminează sau amenință integritatea teritorială, suveranitatea și independența Ucrainei.
                        
                        
                           11.10.2021
                        
                     
                           198.
                        
                        
                           Viktor Anatolyevich MOZHELIANSKIY (Виктор Анатольевич Можелянский)
                        
                        
                           Sexul: masculin
                           Data nașterii: 10.5.1964
                           Locul nașterii: Kharkiv (Harkov), Ucraina
                           Cetățenie: ucraineană, rusă (Uniunea nu recunoaște pașapoartele eliberate de Federația Rusă în Crimeea)
                           Adresă: 35 Marshala Zhukova St., Ap. 53, Simferopol, Crimeea, Ucraina sau Anhars’ka St., 8 Simferopol, Crimeea, Ucraina
                        
                        
                           Vicepreședinte al Tribunalului districtual central din Simferopol și fost judecător la Tribunalul districtual Kievskiy din Simferopol.
                           A pronunțat mai multe hotărâri părtinitoare în cauze motivate politic împotriva opozanților anexării ilegale a Crimeei și Sevastopolului. Acesta a sprijinit astfel în mod activ acțiuni și a pus în aplicare politici care subminează sau amenință integritatea teritorială, suveranitatea și independența Ucrainei.
                        
                        
                           11.10.2021
                        
                     
                           199.
                        
                        
                           Galina Vladimirovna REDKO
                           (Галина Владимировна Редько)
                        
                        
                           Sexul: feminin
                           Data nașterii: 22.3.1974
                           Locul nașterii:Romany, regiunea Poltava, Ucraina
                           Cetățenie: ucraineană, rusă (Uniunea nu recunoaște pașapoartele eliberate de Federația Rusă în Crimeea)
                        
                        
                           Judecătoare la Curtea Supremă a Republicii Crimeea.
                           A pronunțat mai multe hotărâri părtinitoare în cauze motivate politic împotriva opozanților anexării ilegale a Crimeei și Sevastopolului. Aceasta a sprijinit astfel în mod activ acțiuni și a pus în aplicare politici care subminează sau amenință integritatea teritorială, suveranitatea și independența Ucrainei.
                        
                        
                           11.10.2021
                        
                     
                           200.
                        
                        
                           Vladimir Nikolaevich TERENTEV
                           (Владимир Николаевич Терентьев)
                        
                        
                           Sexul: masculin
                           Data nașterii: 11.11.1977
                           Locul nașterii: Voronezh, Rusia
                           Cetățenie: rusă
                           Numărul pașaportului, numărul național de identificare, alte numere de documente de identitate: 03 01 118013
                        
                        
                           Șeful Departamentului principal de anchetă al Comisiei de anchetă a Rusiei pentru Republica Crimeea și orașul Sevastopol.
                           A supravegheat activitățile comisiei în cazurile motivate politic împotriva activiștilor pro-ucraineni persecutați pentru acțiunile lor care vizau opoziția la anexarea ilegală și restabilirea integrității teritoriale a Ucrainei.
                           A condus activitatea anchetatorilor penali și a sprijinit astfel în mod activ acțiuni și a pus în aplicare politici care subminează sau amenință integritatea teritorială, suveranitatea și independența Ucrainei.
                        
                        
                           11.10.2021”